ระทึก! แผ่นดินไหวลำปางต่อเนื่อง 14 ครั้ง ความแรงสูงสุด 4.9 แมกนิจูด ฟากจนท.เร่งตรวจสอบ
ระทึก! แผ่นดินไหวลำปางต่อเนื่อง 14 ครั้ง ความแรงสูงสุด 4.9 แมกนิจูด ฟากจนท.เร่งตรวจสอบ
20 ก.พ. 2562

กองเฝ้าระวังแผ่นดินไหว กรมอุตุนิยมวิทยา ได้มีรายงานในวันนี้ (20 ก.พ.62) ระบุว่า เกิดเหตุแผ่นดินไหว ที่ อ.วังเหนือ จ.ลำปาง ตั้งแต่เวลา 12.01 น. ถึงเวลา 14.19 น. ถึง 11 ครั้ง
โดยมีขนาดรุนแรงที่สุด 3.3 เมื่อเวลา 12.17 น. ที่ความลึก 8 กิโลเมตร โดยล่าสุด ยังไม่มีรายงานความเสียหาย ทั้งนี้จากเหตุที่เกิดขึ้น ส่งผลทำให้ จ.ลำพูน และ จ.เชียงใหม่รับรู้ถึงแรงสั่นไหวด้วย
อย่างไรก็ดี ในเวลาต่อมา ได้เกิดเหตุแผ่นดินไหวขึ้นอีก 3 ครั้ง ตั้งแต่เวลา 15.15 น. ถึงเวลา 16.05 น. รวมเกิดเหตุแผ่นดินไหวที่จังหวัดลำปางถึงล่าสุดเป็นจำนวนทั้งหมด 14 ครั้ง
ขณะเดียวกัน ประชาชนภายในหมู่บ้านห้วยกันทา ต.ทุ่งฮั้ว อ.วังเหนือ และหลายตำบลในพื้นที่ใกล้เคียง สามารถรับรู้ถึงแรงสั่นสะเทือนได้ ซึ่งต่างแตกตื่นกับเหตุการณ์ที่เกิดขึ้น เบื้องต้น นางสาวรฌกร สงวนพงศ์ นายอำเภอวังเหนือ พร้อมเจ้าหน้าที่สำนักงานป้องกันและบรรเทาสาธารณภัยจังหวัดลำปาง สาขาวังเหนือ ได้ออกตรวจสอบเพื่อสำรวจความเสียหายในพื้นที่แล้ว
